*A rendelet tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*202. számú előterjesztés*

Bátaszék Város Önkormányzata Képviselő-testületének 2017. szeptember 27-én,

16,00 órakor megtartandó ülésére

*Az önkormányzat 2017. évi költségvetési rendeletének IV. számú módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán pénzügyi irodavezető Adorján Viktória pénzügyi előadó**Törvényességi ellenőrzést végezte:** Kondriczné dr. Varga Erzsébet jegyző **Tárgyalja**Pénzügyi és Gazdasági Bizottság: 2017. 09. 26.Szociális Bizottság: 2017. 09. 26.KOIS Bizottság: 2017. 09. 25. |

**Tisztelt Képviselő-testület!**

Általános indokolás:

Bátaszék Város Önkormányzatának 2017. évi költségvetését a 4/2017.(III.8.) önk.-i rendeletével hagyta jóvá a képviselő-testület.

Az éves gazdálkodás során az önkormányzat részére, illetve a központi költségvetés terhére pótelőirányzatokat állapítottak meg. A pótelőirányzatok kötött felhasználásúak, ezért az önkormányzati bevételi előirányzatok összegének megemelésével egyidejűleg a kötött felhasználással érintett kiadási előirányzatok összegét is meg kell emelni.

A nem minden esetben megfelelő helyre tervezett tételek átcsoportosítása, valamint a pótelőirányzatok és a saját bevételek változásából adódó tételek szerepelnek a módosítások között. A módosítások között szerepeltettük az intézmények előirányzat módosítási kérelmeit is.

Részletes indokolás:

A bevételi és kiadási főösszeg az eredetileg tervezett **948 017 e Ft**-ról az első költségvetés módosítás szerint **23 738 e Ft** főösszeg növekedéssel **971 755 e Ft**-ra, míg a jelenlegi előterjesztés szerint **1 028 102 e Ft** növekedéssel **1 999 857** e Ft-ra változik. Az előterjesztés mellékleteiben részletes kimutatást készítettünk az egyes tételek változásáról.

Az alábbiakban az önkormányzat és intézményei bevételi és kiadási átcsoportosítását részletezzük.

**Bátaszék Város Önkormányzata**

Az állami támogatásoknál a foglalkoztatottak bérkompenzációjára, szociális ágazati pótlékok fedezetére, a minimálbér emelkedésének hatását kompenzálandó, és egyéb bérekhez kapcsolódó támogatások érkeztek 15 618 e Ft összegben. A Könyvtár érdekeltségnövelő támogatására 1 189 e Ft pótlólagos állami támogatással számolhatunk. A település arculati kézikönyv készítésére 1 000 e Ft összeg érkezett. A már elbírált pályázatainkból 1 018 100 e Ft összeget tudunk a költségvetés bevételi oldalán módosítani (részletesen kimutatást készítettünk a bevételek módosulásairól). Az iparűzési adónál a májusban vállalkozások által benyújtott bevallások és a jelenlegi információk alapján 39 348 e Ft bevételcsökkenéssel számol a tervezet. A felhalmozási bevételeknél a már realizálódott ingatlan értékesítési (naperőművek létesítése) bevételeket jelenítettük meg 3 683 e Ft összegben. Az előző évi maradvány összegét a MÁK beszámoló alapján megnöveltük.

A kiadásoknál a személyi jellegű juttatásoknál 414 e Ft összegben emeltük az előirányzati számot a testület által elfogadott döntések, valamint a bérkompenzáció megvalósítása miatt. A program járulék vonzatait is megjelenítettük 99 e Ft összegben.

A dologi kiadásoknál jelentős 19 764 e Ft előirányzat növekedéssel számolunk. Az állam által folyósított ágazati pótlékok átadását a MOB és ESZGY Társulásoknak biztosítani kell 10 814 e Ft összegben.

Az államháztartáson kívülre átadott pénzeknél a testületi döntések (polgárőrség támogatása) átvezetése történik meg 50 e Ft összegben emeljük az előirányzatot.

A beruházásoknál a testületi döntések átvezetésének hatása, valamint az elnyert pályázatok kiadásnövekedései kerültek megjelenítésre 997 995 e Ft összegben (3. sz. melléklet). A felújításoknál 5 456 e Ft összegben emeltük meg a keretszámot (részletek 4. sz. melléklet).

**Az előző időszak testületi döntéseiről, a tartalékok változásáról szóló kimutatást** az 2. sz. tájékoztató mellékletben bemutattuk.

**Az önkormányzat költségvetési bevételeinek főösszege 1 028 102 e Ft-tal növekedett, míg a kiadásai ugyanolyan mértékben nőttek.**

**Közös Önkormányzatai Hivatal**

Az intézménynél nem került sor előirányzat módosításra.

**Keresztély Gyula Városi Könyvtár**

A bevételeknél a könyvtári érdekeltségnövelő támogatás összege kerül finanszírozásként átadásra az intézménynek felhasználásra. A 2016. évi költségvetési maradvány összegét kell a beszámoló alapján 13 e Ft összegben megemelni.

A dologi kiadásoknál a közüzemi díjak, a karbantartási, és egyéb szolgáltatási keretösszegeket emeltük 13 e Ft összegben. Az érdekeltség növelő támogatásból könyvbeszerzésekre kerül sor a dologi kiadások között 832 e Ft összegben, illetve 357 e Ft értékben tárgyi eszköz beszerzésre kerül sor.

Kérem a tisztelt képviselő testületet, hogy a mellékelt önkormányzati rendelet-tervezetet szíveskedjen elfogadni.

BÁTASZÉK Város Önkormányzat Képviselő-testületének

/2017.(. .) önkormányzati rendelet- tervezete

**Bátaszék Város Önkormányzatának 2017. évi költségvetéséről szóló 4/2017.(III.8.) önkormányzati rendelet IV. számú módosításáról**

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, a Kulturális, Oktatási, Ifjúsági és Sportbizottság, továbbá a Szociális Bizottság véleményének kikérésével a követezőket rendeli el:

**1. §** A Bátaszék Város Önkormányzatának 2017. évi költségvetéséről szóló 4/2017.(III.8.) önk.-i rendelet (a továbbiakban: 2017.kvr.) 2. – 3. §-a helyébe a következő rendelkezés lép:

***„*2. § (1)** Az önkormányzat összesített 2017. évi **költségvetési bevételei** kiemelt előirányzatonként:

Teljes bevételi főösszegét  **1 999 857 E Ft**-ban,

Költségvetési bevételi főösszegét  **1 837 842 E Ft**-ban,

1. önkormányzat működési támogatásai 390 354 E Ft

 (a b.) pont szerinti kivétellel)

1. működési és felhalmozási célú támogatásértékű bevétel 1 159 039 E Ft,

amelyből:

 ba) elkülönített állami pénzalapból, 100 523 E Ft

 bb) társadalombiztosítás pénzügyi alapjaiból, 4 790 E Ft

 bc) helyi önkormányzattól, 18 473 E Ft

 bd) nemzetiségi önkormányzatoktól, 0 E Ft

 be) jogi személyiségű társulástól, E Ft

 bf) térségi fejlesztési tanácstól az államháztartás

 központi alrendszerén belülről kapott EU-s forrásból

 származó pénzeszközből, 1 018 100 E Ft

 bg) a fejezeti kezelésű előirányzat bevételeként

 elszámolható összegből, 0 E Ft

 bh) központi költségvetés szervtől 17 153 E Ft

 bi) egyéb államháztartáson belüli támogatásértékű bevétel 0 E Ft

származik,

1. közhatalmi bevétel 239 862 E Ft
2. intézményi működési bevétel, 33 406 E Ft
3. felhalmozási bevétel 3 783 E Ft
4. működési és felhalmozási célú átvett pénzeszköz 11 398 E Ft
5. az előző évi működési és felhalmozási célú maradvány átvétele

(amely nem az átvevő költségvetési maradványából származik) 0 E Ft

1. kölcsön 0 E Ft
2. előző évi maradvány /és vállalkozási maradvány alaptevékenység

ellátására történő igénybevétele/ 162 015 E Ft

1. önkormányzatok sajátos bevételei

ja) önkormányzatok sajátos működési bevételei: 0 E Ft

jb) önkorm. sajátos felhalmozási és tőke bevételei 0 E Ft

jc) önkormányzatok költségvetési támogatása 390 354 E Ft

1. egyéb bevételek 0 E Ft
2. finanszírozási bevételek 0 E Ft

Finanszírozási célú műveletek bevételét **0 E Ft-ban,**

 la) a működést szolgáló finanszírozási célú műveletek bevételét 0 E Ft-ban,

 lb) a felhalmozást szolgáló finanszírozási célú műveletek bevételét 0 E Ft-ban,

határozza meg.

**(2)** Az önkormányzat összesített költségvetési bevételeiből

a) a kötelező feladatok bevételei: 487 090 E Ft,

b) az önként vállalt feladatok bevételei: 1 491 180 E Ft,

c) állami (államigazgatási) feladatok bevételei: 21 587 E Ft.

**(3)** Az önkormányzat összesített költségvetési bevételeiből

a) működési bevételek: ......................949 078 E Ft,

b) felhalmozási bevételek: ...1 050 779 E Ft.

**(4)** Az önkormányzat önként vállalt feladatait és annak az éves költségvetési kihatását e rendelet **1.3. melléklet** tartalmazza. A kötelezően ellátandó feladatok költségvetési mérlegét a **1.2. melléklet**, míg az állami (államigazgatási) feladatok költségvetési mérlegét a **1.4. melléklet** tartalmazza.

**3. §** Az önkormányzat összesített **2017. évi kiemelt kiadási előirányzatai** az alábbiakban meghatározott tételekből állnak:

Teljes kiadási főösszeg: **1 999 857 E Ft**

A költségvetési kiadások főösszege: **1 983 657 E Ft**

a) működési költségvetés 881 725 E Ft

aa) személyi jellegű kiadások: 147 784 E Ft

ab) munkaadókat terhelő járulékok és

 szociális hozzájárulási adó: 31 034 E Ft

ac) dologi jellegű kiadások: 153 038 E Ft

ad) ellátottak pénzbeli juttatásai: 27 100 E Ft

ae) egyéb működési célú kiadások: 460 433 E Ft

b) felhalmozási költségvetés 1 101 932 E Ft

ba) beruházások, 1 045 693 E Ft

bb) felújítások 49 315 E Ft

bc) egyéb felhalmozási kiadások 6 924 E Ft

c) kölcsönök 0 E Ft

d) egyéb kiadások 0 E Ft

e) tartalékok 62 336 E Ft

f) finanszírozás 16 200 E Ft

**(2)** Az önkormányzat összesített kiadásaiból

a.) a kötelező feladatok kiadásai 36 849 E Ft,

b.) az önként vállalt feladatok kiadásai 991 253 E Ft,

c.) állami (államigazgatási) feladatok kiadásai: 63 158 E Ft.

**(3)** Az önkormányzat összesített költségvetési kiadásaiból

1. működési kiadások: 861 449 E Ft,
2. felhalmozási kiadások: 1 075 250 E Ft,
3. működési tartalék 26 348 E Ft,
4. felhalmozási tartalék 35 988 E Ft.
5. finanszírozási kiadások összegét **16 200 E Ft**-ban,

ea)

- fejlesztési hiteltörlesztés összegét 1 948 E Ft-ban,

- fejlesztési kölcsön törlesztése 1 442 E Ft-ban,

- működési hiteltörlesztés összegét 0 E Ft-ban,

- likvid hitelek törlesztése 0 E Ft-ban

- értékpapírok kiadásai 0 E Ft-ban,

1. finanszírozási célú műveletek kiadását **16 200 E Ft-ban**,

fa) a működés finanszírozását szolgáló műveletek kiadását 12 810 E Ft-ban,

fb) a felhalmozás finanszírozását szolgáló műveletek kiadását 3 390 E Ft-ban,

állapítja meg.

g) költségvetési hiányát **145 815 E Ft-ban,**

ga) működési költségvetési hiányát 85 794 E Ft-ban,

gb) felhalmozási költségvetési hiányát 60 021 E Ft-ban

állapítja meg.”

**2. § (1)** A rendelet hatálybalépésével egyidejűleg a 2017.kvr. **1.1.,1.2.,1.3.,1.4., 2.1., 2.2., 6., 7., 9.1., 9.2., 9.3., 12.** mellékletei helyébe e rendelet **1.1, 1.2.,1.3.,1.4.,2.1., 2.2., 3., 4., 5.1., 5.2., 5.3., 6.** mellékletei lépnek.

 **(2)** E rendelet *2017. október 5-én* lép hatályba.

***B á t a s z é k*** *,* 2017. szeptember 27.

 ***Dr. Bozsolik*** Róbert  ***Kondriczné dr. Varga Erzsébet***

 polgármester  jegyző

A rendelet kihirdetve!

2017. október 3-án.

***Kondriczné dr. Varga Erzsébet***

 jegyző

***HATÁSVIZSGÁLAT***

***A Bátaszék Város Önkormányzatának 2017. évi költségvetéséről szóló 4/2017.(III.8.) önkormányzati rendelet IV. számú módosításáról szóló önkormányzati rendelet-tervezethez***

**Társadalmi, gazdasági, költségvetési hatása:** társadalmi és gazdasági hatása nem jelentős, viszont költségvetési hatása igen, hiszen ez alapozza meg a városi önkormányzat 2017. évi gazdálkodásának alapjait, emellett elősegíti az önkormányzat Gazdasági Programjában megfogalmazott célok megvalósulását.

**Környezeti és egészségügyi következmények:** nincs

**Adminisztratív terheket befolyásoló hatása:** a Bátaszéki Közös Önkormányzati Hivatal látja el az önkormányzat teljes gazdálkodásával kapcsolatos feladatokat, illetve látja el a gazdálkodással kapcsolatos információs szolgáltatást.

**A jogszabály megalkotásának szükségessége:** Az Mötv. és az Áht. értelmében kötelező.

**A jogalkotás elmaradásának következményei:** a Tolna Megyei Kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményezi:** az SZMSZ-nek megfelelőenvalamennyi bizottság

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.